**BASES DEL CONCURS INSTAGRAM «XALA L’ALT CAMP»**

**1. ENTITAT ORGANITZADORA:**

**CONSELL COMARCAL ALT CAMP**, P9300005G, amb domicili C/ Mossèn Martí, 3, 43800, Valls, Tarragona a l’efecte de notificacions, citacions i emplaçaments en direcció postal, d’ara endavant “ENTITAT ORGANITZADORA”, organitza un concurs denominat “SORTEIG XALA L’ALT CAMP” (d’ara endavant el “Concurs”) amb la finalitat d’efectuar una acció comercial, subjecte a les presents bases legals (d’ara endavant, les “Bases”).

**2. DESVINCULACIÓ DE FACEBOOK:**

Instagram no patrocina, avala, ni administra de cap manera aquest Concurs, ni està associat a ell. La persona usuària es desvincula totalment d’Instagram i és conscient que està proporcionant la seva informació a l’ENTITAT ORGANITZADORA i no a Instagram. La informació que proporcioni serà utilitzada per gestionar la participació de la persona concursant en el Concurs així com, de ser el cas, comunicar-li i fer-li lliurament del premi, d’acord amb les presents bases legals del Concurs.

El concurs només es realitzarà per a la xarxa **Instagram.**

**3.OBJECTE, MECÀNICA I REQUISITS DEL CONCURS:**

REQUISITS per participar en el Concurs, DURADA i ÀMBIT:

La participació és **gratuïta**, **voluntària** i està limitada als qui compleixin tots els requisits que a continuació es relacionen:

• El Concurs **comença el dia** **14 de juny i finalitza el 15 de setembre**, més enllà d’aquest termini no es tindran en compte altres participacions**.**

• S’haurà de penjar a Instagram 1 vídeo curt (d’entre 30 i 60 segons), a les *stories*, on aparegui el/la/els/les participant/s explicant què representa o significa per ell/ella/ells/elles l’Alt Camp i l’indret concret de la comarca des d’on es gravi el vídeo (per exemple, a través d’històries quotidianes, anècdotes, recomanacions, aficions…). És important tenir present que l’objectiu final de la iniciativa és donar a conèixer la comarca arreu des de la perspectiva de qui l’habita i/o la gaudeix.

• Aquesta *story* s’haurà de publicar a Instagram i caldrà anomenar @consellaltcamp i @turismealtcamp i etiquetar-la amb el *hashtag* #XalalAltCamp.

• El premi serà entregat únicament al titular del perfil, que l’administrarà com consideri convenient, d’aquesta manera no estarà permès penjar el mateix vídeo o versions similars a altres perfils.

• Seguir el perfil oficial d’Instagram @turismealtcamp.

• Ser persona física.

• Les persones menors de 18 necessitaran el permís de la mare, el pare o el/la tutor/a legal per poder participar en el concurs. Aquest consentiment s’expressarà mitjançant el formulari disponible a la web http://turisme.altcamp.cat/ o a la biografia del perfil d’Instagram de @turismealtcamp. L’autorització haurà de ser emplenada i entregada durant els instants en els quals es pengi la *story*, al següent correu electrònic: turisme@altcamp.cat. En cas d’absència d’autorització, el vídeo no podrà ser compartit pels nostres perfils de xarxes ni podrà optar a competir pel premi. Si en el vídeo hi participen més d’una menor amb diferent pare, mare o tutor/a legal, caldrà entregar el nombre d’autoritzacions proporcional en un mateix correu.

• Només és vàlid per a Catalunya.

• El perfil d’Instagram de la persona usuària participant ha de ser real: no ha de contenir una identitat falsa. Si se sospita que el perfil d’una persona usuària no és real, aquesta podrà ser desqualificada del concurs immediatament, a criteri absolut de l'ENTITAT ORGANITZADORA.

• No utilitzar la present promoció per: difondre idees polítiques o religioses; promoure injúries i/o calúmnies enfront de tercers; usar llenguatge violent, obscè o ofensiu; publicar contingut diferent de la finalitat de la mecànica de la promoció.

• Es demana que el perfil d’Instagram sigui públic per poder participar-hi.

És necessari haver complert totalment els requisits establerts en aquest apartat. El mer incompliment d’algun dels requisits previstos anteriorment, totalment o parcialment, implicarà la desqualificació automàtica de la participació en el Concurs.

**4. MECÀNICA PER DESIGNAR LES PERSONES GUANYADORES:**

Una vegada finalitzada la durada del Concurs, totes les participacions vàlides seran recollides per l’ENTITAT ORGANITZADORA i seran incloses en el sorteig dels premis. Aquest es durà a terme mitjançant *AppSorteos*.

En el sorteig hi haurà persones suplents, per si els titulars no compleixen amb els requisits.

El premi serà concedit a les persones que resultin triades en el sorteig d’entre totes les participants, sempre que s’ajustin als requisits establerts a les presents Bases.

**5. COMPROVACIÓ DE REQUISITS I DECLARACIÓ DE LES PERSONES GUANYADORES:**

Una vegada surtin les persones guanyadores, l’ENTITAT ORGANITZADORA comprovarà que els qui hagin resultat triats en el mateix, compleixin amb tots els requisits establerts en les presents Bases.

Per a això, l’ENTITAT ORGANITZADORA es posarà en contacte amb les presumptes persones seleccionades a través d’un missatge a Instagram, comunicant-los que han estat guanyadores. Hauran de respondre al missatge en un termini màxim de 48 hores des del moment en què s’hagi efectuat el missatge amb la següent informació: (i) conformitat i acceptació expressa del premi o (ii) renúncia igualment expressa al mateix (no seran vàlides acceptacions condicionades o limitades).

Si alguna de les presumptes persones guanyadores renuncia al premi, l’ENTITAT ORGANITZADORA procedirà a comunicar-se en iguals termes que els descrits anteriorment amb la primera persona suplent a l’efecte de proposar i en el seu cas (si no renuncia al seu torn) seguir els passos per a la declaració de la persona guanyadora que s’ha indicat.

Igualment, en el cas que alguna de les persones triades com a presumpta guanyadora o suplent no respongui al missatge en el termini anteriorment indicat o l’ENTITAT ORGANITZADORA consideri que no compleix els requisits per ser declarada guanyadora, es posarà en contacte amb la següent persona suplent a l’efecte de proposar i, en el seu cas (si no renuncia), seguir els passos per a la declaració de la persona guanyadora que s’han indicat.

Aconseguit el nombre màxim de persones suplents, si diverses d’elles o totes han renunciat o no compleixen els requisits establerts en les presents Bases, l’ENTITAT ORGANITZADORA podrà declarar desert el Concurs.

En el cas que l’ENTITAT ORGANITZADORA ho estimi oportú, el nom de les persones guanyadores podrà ser publicat per l’ENTITAT ORGANITZADORA en les seves diferents plataformes digitals, com poden ser les seves webs: [http://turisme.altcamp.cat/](http://turisme.altcamp.cat/o) i<http://www.altcamp.cat/> i a les xarxes Facebook, Instagram i Twitter @turismealtcamp i @consellaltcamp, d’acord amb el que s’estableix en les presents Bases. De la mateixa manera, podrà fer ús de les *stories* en ocasions futures com a eina de promoció comarcal.

**6. PREMI:**

El premi serà el sorteig de 20 LPs dedicats del darrer disc dels Figa Flawas, *La Calçotada*.

**7. ALTRES NORMES D’ÚS:**

L’ENTITAT ORGANITZADORA es reserva el dret d’ús del material audiovisual presentat al concurs per a promocions futures de la comarca.

No s’admetran comentaris ofensius, insults, amenaces, llenguatge malsonant, continguts degradants o desqualificacions cap als nostres serveis, marques, equip humà o altres membres.

L’ENTITAT ORGANITZADORA queda exempta de qualsevol responsabilitat en el supòsit d’existir algun error en les dades facilitades per les mateixes persones participants que impedís la seva identificació.

L’ENTITAT ORGANITZADORA es reserva el dret d’emprendre accions judicials contra aquelles persones que realitzin qualsevol mena d’acte susceptible de ser considerat manipulació o falsificació del Concurs.

L’ENTITAT ORGANITZADORA queda exempta de qualsevol responsabilitat per danys i perjudicis de tota naturalesa que puguin deure’s a la falta temporal de disponibilitat o de continuïtat del funcionament dels serveis mitjançant els quals es participa en el Concurs, la defraudació de la utilitat que els participants haguessin pogut atribuir a aquests, i en particular, encara que no de manera exclusiva, a les fallades en l’accés a les diferents pàgines i enviaments de respostes de participació a través d’internet.

L’ENTITAT ORGANITZADORA es reserva el dret d’efectuar quants canvis consideri que redundin en la bona fi del Concurs, quan concorri justa causa o motius de força major que impedeixin portar-la a terme en la forma en què recullen les presents Bases.

L’ENTITAT ORGANITZADORA es reserva el dret d’ajornar i/o ampliar la durada del Concurs, així com la facultat d’interpretar les presents Bases. En cas d’imperiosa necessitat, l’ENTITAT ORGANITZADORA es reserva el dret de suspendre el concurs.

Així mateix, l’ENTITAT ORGANITZADORA queda exempta de tota responsabilitat si concorregués algun dels casos assenyalats, així com de qualsevol responsabilitat pels danys i perjudicis que poguessin ocasionar-se durant el gaudi del Premi.

**8. ACCEPTACIÓ DE LES BASES:**

La simple participació en el Concurs implica l’acceptació de les presents Bases, per la qual cosa la manifestació en el sentit de no acceptació de la totalitat o part de les mateixes implicarà l’exclusió de la persona participant i a conseqüència d’això, l’ENTITAT ORGANITZADORA quedarà alliberada de compliment de l’obligació contreta amb aquesta persona participant.

En PARTICIPAR EN EL CONCURS “XALA L’ALT CAMP” ASSUMEIXO QUE HE LLEGIT I ACCEPTAT LES PRESENTS BASES, POLÍTICA DE PROTECCIÓ DE DADES DE CARÀCTER PERSONAL, DEL DRET A LA INTIMITAT I A LA PRÒPIA IMATGE.